Diari Oficial de la Generalitat Valenciana


Sumari del DOGV 3014, del 16-06-1997 (1997/8367)

ACORD de 13 maig de 1997, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de València.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3014

Data del DOGV
:   16-06-1997

Secció del DOGV
:   ALTRES ANUNCIS - EXPROPIACIONS

Número del document
:   1997/8367


Data del document
:   13-05-1997

Organisme emissor
:   Conselleria de Presidència

Tipus de document
:   Acord

ACORD de 13 maig de 1997, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de València.  
El Govern Valencià, en la reunió del dia 13 de maig de 1997, adoptà l'acord següent:  
L'Ajuntament de València, després de l'aprovació del projecte d'obres i el compliment de la resta dels requisits legals, va presentar la sol·licitud, el dia 28 de febrer de 1997, de declaració d'ocupació urgent dels béns i drets subjectes a l'expedient d'expropiació forçosa per a l'execució del Projecte d'obres ordinàries d'urbanització del carrer Gorgos.  
Aquesta declaració d'ocupació urgent es justifica en què mitjançant la urbanització del carrer Gorgos queden completats els accessos al barri de la Vega Baixa, solucionant-se els accessos des de l'avinguda de Catalunya i fent permeable la circulació. A més, permetrà l'acabament de la urbanització de l'avinguda de Catalunya i la connexió de les vies de servei.  
Per tot això i atesa la necessitat urgent que siga realitzada l'obertura esmentada, es considera suficientment justificat l'ús del procediment previst en l'article 52 del Reglament de la Llei d'Expropiació Forçosa.  
La relació dels propietaris i dels béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions ja resoltes pel plenari de la Corporació. Hi consta l'aprovació del projecte tècnic de les obres, l'acta de replanteig i la retenció de crèdit oportuna.  
Per tot això i d'acord amb les facultats conferides pel Reial Decret 3318/1983, de 25 d'agost, i els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i els drets subjectes a l'expedient d'expropiació forçosa instruït per l'Ajuntament de València per a l'execució del Projecte d'obres ordinàries d'urbanització del carrer Gorgos.  
Relació de béns i drets afectats pel projecte d'expropiació forçosa dels terrenys necessaris per a l'execució del planejament en la confluència del carrer Gorgos amb l'avinguda de Catalunya:  
Finca única  
Propietaris: Amparo Esteve López. c/ Gorgos, 1. 46179 - València  
Vicente Esteve Farinós  
José Esteve López  
Josefina Esteve López  
c/ Gabriel Miró núm. 57. 46863 - València  
María Esteve López  
c/ Amadeu de Savoia núm. 15. 46111 - València  
Immoble de 601 m2 de sòl i 530 m2 de vol.  
Finca registral núm. 5.240, Registre de la Propietat núm. 1.  
Situació: c/ Gorgos, núm. 1.  
Límits: Nord, Av. Catalunya.  
Sud, c/ Gorgos.  
Est i oest, Av. Catalunya.  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament de la Llei d'Expropiació Forçosa, per tal que les persones interessades, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament de València les al·legacions, a l'únic efecte d'esmenar possibles errades produïdes en relacionar els béns afectats per l'ocupació urgent.  
Contra aquest acord, que esgota la via administrativa, pot interposar-se recurs contenciós administratiu, després de la comunicació preceptiva prèvia al Govern Valencià, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquest acord en el Diari Oficial de la Generalitat Valenciana, segons que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992); sense perjudici que les persones interessades puguen exercir qualsevol altre recurs que estimen oportú.   
València, 13 de maig de 1997  
El conseller secretari del Govern Valencià,  
JOSÉ JOAQUÍN RIPOLL SERRANO